L-Avukat Jeffrey Toobin, li kien jikteb għan-New Yorker magazine, tkeċċa mir-rivista wara li deher jimmasturba quddiem il-kollegi tiegħu waqt laqgħa online fuq Zoom. Toobin, li jikteb ukoll għas-CNN, ikkonferma t-tkeċċija tiegħu fuq Twitter, fejn qal li kien ilu jaħdem għar-rivista għal dawn l-aħħar 27 sena. L-inċident seħħ fil-15 t'Ottubru li għadda, waqt ħin ta' pawża minn simulazzjoni tal-elezzjoni Amerikana. Toobin kien sospiż immedjatament, u tkeċċa wara investigazzjoni interna. Fi stqarrija li kien ta lill-midja wara s-sospensjoni tiegħu, Toobin qal li kien għamel żball li ħammarlu wiċċu, għax kien mingħalih li l-kamera kienet mitfija. Huwa talab apoloġija lill-familja, lill-ħbieb u lill-kollegi.